CENU IZPĒTES Nr. CI-2021-26

**„Nīcas novada Ziemassvētku gaismas objektu**

**iegāde un uzstādīšana 2021./2022. gadā”**

**NOTEIKUMI**

1. **VISPĀRĪGĀ INFORMĀCIJA**
	1. **Pasūtītājs**

Nīcas novada dome

Reģistrācijas Nr.90000031531

Bārtas iela 6, Nīca,

Nīcas pagasts, Nīcas novads, LV-3473

* 1. **Kontaktpersonas**

Par cenu izpētes dokumentāciju: Anda Liepa, iepirkumu speciāliste, tālr.: 63452260;

e-pasts: iepirkumi@nica.lv

Par cenu izpētes priekšmetu, apjomu, tehnisko specifikāciju: Nīcas novada Kultūras centra vadītājas p.i. Lelde Jagmina, tālr.:26323014; e-pasts: lelde.jagmina@nica.lv

* 1. Informatīvs paziņojums par cenu izpēti publicēts 2021. gada 30.jūnijā pašvaldības mājas lapā [www.nica.lv](http://www.nica.lv) sadaļā „Pašvaldība”, “Iepirkumi”, apakšsadaļā „Cenu izpētes”, https://www.nica.lv/lv/cenu-izpetes-1/
	2. **Piedāvājumi, iesniedzami/nosūtāmi līdz 2021. gada 14.jūlijam plkst. 14.00:**
		1. papīra formātā personīgi Nīcas novada domes iepirkumu speciālistei, iepriekš vienojoties, (1.stāvā, 5. kabinetā) vai sekretārei (2.stāvā, 16.kabinetā) Nīcas novada domē, Bārtas iela 6, Nīcā, Nīcas pagastā, Nīcas novadā, darba dienās 9:00-16:00,
		2. elektroniskā formātā vienā dokumentā parakstīti ar drošu elektronisko parakstu uz e-pastu iepirkumi@nica.lv, tēmas laukā norādot cenu izpētes nosaukumu.
	3. Ja piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai 1.4. punktā noteiktā termiņa beigām.
	4. **Prasības** **piedāvājumu noformēšanai**

Pretendentam jāiesniedz piedāvājums slēgtā aploksnē norādītajā vietā un termiņā, kas adresēta:

|  |
| --- |
| **Nīcas novada domei****Bārtas iela 6, Nīca, Nīcas pagasts, Nīcas novads, LV-3473***ar norādi:***Cenu izpētei Nr.CI-2021-26****„** **Nīcas novada Ziemassvētku gaismas objektu****iegāde un uzstādīšana 2021./2022. gadā”***Pretendenta kontaktinformācija (nosaukums, reģ. nr. adrese, telefons, fakss, e-pasts)* |

* 1. Visiem dokumentiem jābūt sagatavotiem latviešu valodā, paraksttiesīgas vai pilnvarotas (pievienojot pilnvaru) personas parakstītiem, iesniedzamajām kopijām jābūt apliecinātām.
		1. Piedāvājuma dokumentiem jābūt cauršūtiem un caurauklotiem tā, lai dokumentus nebūtu iespējams atdalīt, lapām jābūt sanumurētām, norādot kopējo lapu skaitu, ja piedāvājumu iesniedz papīra formātā;
		2. Piedāvājuma dokumentiem jābūt apvienotiem vienā .pdf failā un parakstītiem ar drošu elektronisko parakstu, ja piedāvājumu iesniedz elektroniskā formātā.
	2. Piedāvājumi, kas nav iesniegti noteiktajā kārtībā vai, kas saņemti pēc norādītā iesniegšanas termiņa beigām, netiek izskatīti un tiek nosūtīti atpakaļ iesniedzējam.
	3. Piedāvājumā iekļautajiem dokumentiem jābūt skaidri salasāmiem, bez labojumiem.
	4. Jautājumus par cenu izpēti var uzdot Pasūtītāja kontaktpersonai e-pastā: iepirkumi@nica.lv līdz 2021. gada 9.jūlijam plkst. 12:00 (ieskaitot). Atbildes tiks publicētas pie paziņojumiem mājas lapā.
	5. Pretendenta piedāvājumā norādītās cenas ir līgumcenas.
	6. Ja attiecībā uz piedāvājumu vai atsevišķām tā daļām nepieciešams ievērot komercnoslēpumu, pretendents to norāda savā piedāvājumā, detalizēti norādot, kura informācija pretendenta piedāvājumā ir komercnoslēpums vai cita ierobežotas pieejamības informācija un normatīvo aktu kas to nosaka. Pretendents nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
1. **INFORMĀCIJA PAR CENU IZPĒTES PRIEKŠMETU**
	1. **Cenu izpētes priekšmets**

Lielformāta 3D Ziemassvētku dekorācija skvērā pretim Nīcas novada domes ēkai un Nīcas vidusskolas ēkai, tā piegāde un uzstādīšana, iepirkuma priekšmetam garantijas laiks, ne mazāks kā 2 gadi, t.i., 24 mēneši.

* 1. **Līgumu izpildes termiņš un piegādes vieta**

Līguma izpildes termiņš ir noteikts 2021.gada 26.novembris, iepriekš saskaņojot ar pasūtītāju.

* 1. **Tehniskā specifikācija**

|  |
| --- |
| **1. Koncepcijas saturs, realizācijas plāns** |
|  | * Izstrādāt konceptuālo un vizuālo saturu, tehniskā realizācijas plānu un realizēt Ziemassvētku noformējumu no 2021. gada 26.novembra līdz 2022. gada 28.februārim, kurā iekļaujams:
	+ Centrālais noformējuma objekts skvērā pretim Nīcas novada domes ēkai un Nīcas vidusskolas ēkai.
	+ Objekta augstums 2-3 m;
	+ Objekta konstrukcija izgatavojama no kvalitatīva un ilgi kalpojoša materiāla;
	+ Objekts ietver interaktivitātes elementus;
	+ Objekts izgaismojams ar siltās, baltās un sarkanās gaismas spektra LED instalāciju, kas speciāli paredzēta āra apstākļiem šāda veida izstrādājumiem ar drošības klasi vismaz IP44
 |
| **2. Papildu prasības** |
|  | * + Visiem Ziemassvētku noformējuma elementiem jābūt stilistiski un vizuāli saskanīgiem. Tam jābūt labā vizuālā un tehniskā stāvoklī visu izvietošanas laiku (26.11.2021.-28.02.2022.).
	+ Izpildītājs veic regulāru noformējuma uzraudzīšanu un apkopi, tai skaitā bojājumu novēršanu, visu eksponēšanas laiku.
	+ Elektromontāžas darbus un pieslēgumu pie tīkliem atļauts veikt tikai personai, kurai ir piešķirta vismaz B vai Bz elektrodrošības grupa;
	+ Izpildītājam jānodrošina pilns realizācijas komplekss, ietverot visus ar pasūtījuma kvalitatīvu izpildi saistītos tehniskos un mākslinieciskos risinājumus, ņemot vērā laika un vides situāciju, laikapstākļus u.c. ārējus faktorus;
 |

Par Ziemassvētku noformējumu tiks slēgts viens līgums, kurā ietilpst – izgatavošana, uzstādīšana un uzraudzīšana.

* 1. **Pieredze**

Pretendentam pēdējo 5 gadu laikā ir pozitīva pieredze vismaz 3 (trīs) līdzīga pasūtījumu izpildē, kas saistīts ar Ziemassvētku gaismas objektu izgatavošanu, piegādi un uzstādīšanu. Jāpievieno pieredzi un pozitīvu atsauksmi apliecinošs dokuments (piem., abu pušu parakstīts darbu pieņemšanas-nodošanas akts, publikācija, kurā Pretendents tiek atšifrēts/minēts, pozitīva atsauksme rekomendācijas vēstules formā u.tml.)

1. **PIEDĀVĀJUMA DERĪGUMA TERMIŅŠ**
	1. Piedāvājumam jābūt derīgam vismaz 30 (trīsdesmit) dienas, skaitot no iesniegšanas beigu termiņa dienas, savukārt Pretendentam, ar kuru tiks noslēgts līgums – visu līgumsaistību izpildes laiku, skaitot no Noteikumu 1.4. punktā noteiktā piedāvājumu iesniegšanas termiņa beigām. Pretendents piedāvājumam var noteikt ilgāku derīguma termiņu.
2. **IESNIEDZAMIE DOKUMENTI**

4.1. Pretendenta pieteikums (1.pielikums);

4.2. Noformējuma ieceres vizuālajā vidē;

4.3. Objektu tehniskais zīmējums un materiālu apraksts;

4.4. Finanšu piedāvājums (2.pielikums);

4.5. Tehniskais piedāvājums (3.pielikums);

4.6. Apliecinājums par pieredzi (4.pielikums);

4.7. Informācija par pieredzi noformēšanas darbos iepriekšējo trīs gadu laikā;

Informācija par civiltiesisko apdrošināšanu.

1. **VĒRTĒŠANAS KRITĒRIJI**
	1. Piedāvājumus izvērtēs saimnieciskā komisija 3 cilvēku sastāvā slēgtā komisijas sēdē, vajadzības gadījumā piesaistot ekspertu.
	2. Par pretendentu, kuram būtu piešķiramas līguma slēgšanas tiesības, tiek atzīts tas pretendents, kura piedāvājums ir saimnieciski visizdevīgākais piedāvājums.
	3. Saimnieciski visizdevīgāk piedāvājuma izvēles kritēriji un to skaitliskās vērtības:

|  |  |  |  |
| --- | --- | --- | --- |
| **Nr.p.k.k.** | **Kritērijs** | **Maksimālais punktu skaits** | **Vērtēšanas metodika** |
| **1.** | **Pretendenta piedāvātās koncepcijas vērtējums** **(A)** | **60** | **Vērtēšana tiek veikta, pamatojoties uz pretendenta piedāvājumā sniegto informāciju atbilstoši Noteikumu 4.5. punktā noteiktajam:****60 punkti**- piešķir, ja pretendenta izstrādātā koncepcija ir detalizēti izstrādāta, tā ir oriģināldizains, tiek izmantoti papildus efekti un piedāvājums pilnībā atbilst pasūtītāja darba uzdevumam.**40 punkti**- piešķir, ja pretendenta izstrādātā koncepcija ir detalizēti izstrādāta un tā atbilst pasūtītāja darba uzdevumam.**10 punkti**- piešķir, ja pretendenta izstrādātā koncepcija nav detalizēti izstrādāta un tā neatbilst pasūtītāja darba uzdevumam.Prasības kritērija (A) izpildei, lai iegūtu kritērijā noteikto maksimālo punktu skaitu (60 punktus):• Pretendents iesniedz tehniski un estētiski pārdomātu un izstrādātu koncepciju;• Pretendents iesniedz inovatīvu, unikālu (oriģināldizains) un videi atbilstošu risinājumu, kas veiksmīgi papildina novada tēlu;• Pretendents savā piedāvājumā izmanto papildus efektus. Piemēram: skaņa, gaismēnu pārejas RGB sistēmā, vizuļojošie efekti, videoprojekcijas u.c.;• Pretendenta iesniegtais piedāvājums pilnībā atbilst iepirkuma priekšmetam un noformējuma prasībām. Informāciju par minēto prasību izpildi un pakalpojuma pieejamību nodrošināšanu Pretendents norāda tehniskajā piedāvājumā. |
| **2.** | **Piedāvātā cena Ziemassvētku noformējumam (B)** | **40** | **Vērtēšana tiek veikta, pamatojoties uz pretendenta finanšu piedāvājumā sniegto informāciju atbilstoši Noteikumu pielikumam.**Zemākā cena (bez PVN), ko nosaka saskaņā ar formulu: B = (Cmin / C) \* 40Punktu skaits = zemākā cena starp piedāvājumiem / pretendenta piedāvātā cena x maksimālais punktu skaits.Cmin – Vismazākā piedāvātā vērtība (cena);C - Pretendenta piedāvātā vērtība (cena);(Vērtējumu nosaka ar precizitāti divas zīmes aiz komata) |
| **3.** | **Kopā (P)** | **100** | **P = A + B** (P-pretendenta piedāvājuma skaitliskais vērtējums) |

* 1. Komisija, pirms lēmuma pieņemšanas, pārbauda vai pretendentam ir nodokļu parāds, dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz EUR 150.00 (viens simts piecdesmit euro 00 centi), ievērojot Publisko iepirkumu likuma 9.panta, desmitajā daļā noteikto.
	2. Ja izraudzītais pretendents atsakās slēgt līgumu, tad komisija lemj vai piešķirt līguma slēgšanas tiesības nākamajam pretendentam, kura piedāvājums ir ar nākamo zemāko cenu.
	3. Cenu izpētes rezultāts tiks publicēts pašvaldības mājas lapā <http://www.nica.lv/pasvaldiba/iepirkumi/cenu-izpete/> 5 (piecu) darba dienu laikā pēc lēmuma par līguma slēgšanas tiesību piešķiršanu vai lēmuma par cenu izpētes pārtraukšanu vai izbeigšanu bez rezultāta.

**PIELIKUMĀ**

*1.pielikums – Pretendenta pieteikums (uz 1 lpp.)*

*2.pielikums – Finanšu piedāvājums (uz 1 lpp.)*

*3.pielikums – Tehniskais piedāvājums (uz 1 lpp.)*

*4. Pielikums - Apliecinājums par pieredzi (uz 1 lpp.)*